सऊदी ने मुबारक के समर्थन में अमेरिका को आगाह किया  
मुबारक पर बढ़ रहे चौतरफा दबाव के बीच सऊदी अरब ने अमेरिका को आगाह किया कि जरूरत पड़ने पर वह खुलेआम मुबारक के समर्थन में खड़ा हो सकता है।
मिस्र के राष्ट्रपति हुस्नी मुबारक पर बढ़ रहे चौतरफा दबाव के बीच सऊदी अरब ने अमेरिका को आगाह किया है कि जरूरत पड़ने पर वह खुलेआम मुबारक के समर्थन में खड़ा हो सकता है।  ब्रिटिश समाचार पत्र द टाइम्स के अनुसार सऊदी के शाह अब्दुल्ला ने अमेरिकी राष्ट्रपति बराक ओबामा से 29 जनवरी को फोन पर बातचीत की थी। इस दौरान अब्दुल्ला ने कहा कि अमेरिका मिस्र को दी जाने वाली 1.5 अरब डॉलर की वार्षिक मदद से जुड़े कार्यक्रम को बंद न करे, अन्यथा सऊदी मिस्र की मदद के लिए आगे आ जाएगा।  सऊदी अरब जगत में अमेरिका का सबसे खास सहयोगी है। उसने स्पष्ट किया है कि मुबारक को सत्ता परिवर्तन की प्रक्रिया पूरी हो जाने तक पद पर बने रहने देना चाहिए।